**Vereb Község Polgármestere**

**2477 Vereb, Fő út 10. Tel./Fax: 22/238-006**

**e-mail:** **verebph@gmail.com**

**Ügyiratszám: V/828/2020**

**DÖNTÉSELŐKÉSZÍTŐ**

**IRAT**

**Vereb Község Önkormányzat Képviselő-testületének**

**hatáskörében eljáró**

**Vereb Község Polgármestere**

**részére**

Tárgy:  Döntés ahelyi adókról szóló 14/2017. (XI.22.) önkormányzati rendelet módosításáról

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

**Rendelet x**

Határozatnormatív

 egyéb

Az előterjesztés a kifüggesztési helyszínen közzétehető:

 igen x

 nem

A Képviselő-testület 2017. november 21-ei ülésén, 14/2017. (XI.22.) önkormányzati rendeletével fogadta el a helyi adókról szóló rendelkezéseket. A helyi adókról szóló rendelet a magánszemély kommunális adójára és a helyi iparűzési adóra vonatkozóan fogalmaz meg szabályokat.

A Magyar Közlöny 261. számában került kihirdetésre az egyes adótörvények módosításáról szóló 2020. évi CXVIII. törvény (a továbbiakban: Mód. törvény).

A Mód. törvény 99..§-a és 100.§-a módosítja a helyi adókról szóló 1990. évi C. törvény (a továbbiakban: Htv.) helyi iparűzési adóra vonatkozó rendelkezéseit. A módosítás következtében 2021. január 1-jétől megszűnik az ideiglenes jelleggel végzett iparűzési tevékenység adóztatása**.**

Mivel a helyi adókról szóló 14/2017.(XI.22.) önkormányzati rendelet tartalmaz rendelkezéseket az ideiglenes jelleggel végzett iparűzési adóra vonatkozóan, ezeket 2021. január 1. napjától hatályon kívül kell helyezni.

Vereb, 2020. december 7.

 Kurcz Mária

 polgármester

**Rendelettervezet**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**a helyi adókról szóló 14/2017. (XI.22.) önkormányzati rendelet módosításáról**

Vereb Község Önkormányzat Képviselő-testületének hatáskörében eljáró Vereb Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint a helyi adókról szóló 1990. évi C. törvény 1 § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörben eljárva a következőket rendeli el.

**1. § (1)** Vereb Község Önkormányzat Képviselő-testületének a helyi adókról szóló 14/2017. (XI.22.) önkormányzati rendeletének (a továbbiakban: Rendelet) 6.§-a helyébe a következő rendelkezés lép:

„6.§ Adóköteles az önkormányzat illetékességi területén végzett vállalkozási tevékenység (a továbbiakban: iparűzési tevékenység).”

**(2)** A Rendelet 7.§-a helyébe a következő rendelkezés lép:

„7.§ Iparűzési tevékenység esetén az adó évi mértéke az adóalap 2%-a.”

**2. §** Ez a rendelet 2021. január 1. napján lép hatályba és 2021. január 2-án hatályát veszti.

Kurcz Mária Szabóné Ánosi Ildikó

 polgármester jegyző

A rendelet a mai napon kihirdetésre került:

Vereb, 2020. december .

 Szabóné Ánosi Ildikó

 jegyző

**Előzetes hatásvizsgálat**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**a helyi adókról szóló 14/2017. (XI.22.) önkormányzati rendelet módosításáról**

**rendelettervezethez**

**Társadalmi hatás**: Azideiglenes jelleggel végzett iparűzési tevékenység adóalanyainak adminisztratív terhe csökken, egyéb társadalmi hatása nincs a rendeletnek.

**Gazdasági, költségvetési hatása**: A rendeletnek gazdasági, költségvetési hatása minimálisan lesz érezhető.

**Környezeti, egészségi következményei:** A rendelet-tervezetnek környezeti és egészségi hatása nincs.

**Adminisztratív terheket befolyásoló hatása:** A rendelet megalkotásának adminisztratív terheket befolyásoló hatása nincs.

**A rendelet megalkotásának szükségessége, a jogalkotás elmaradásának várható következményei:** A rendelet elfogadását a magasabb szintű jogszabálynak való megfelelés teszi szükségessé. A rendelet megalkotásának elmulasztása esetén a Kormányhivatal törvényességi felügyeleti intézkedéssel élhet.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak.

**Indokolás**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**a helyi adókról szóló 14/2017. (XI.22.) önkormányzati rendelet módosításáról**

**rendelettervezethez**

**Általános indokolás**

Az egyes adótörvények módosításáról szóló 2020. évi CXVIII. törvény 99.§-a és 100.§-a módosította a helyi adókról szóló 1990. évi C. törvény helyi iparűzési adóra vonatkozó rendelkezéseit. A módosítás következtében 2021. január 1-jétől megszűnik az ideiglenes jelleggel végzett iparűzési tevékenység adóztatása**.**

Mivel a helyi adókról szóló 14/2017. (XI.22.) önkormányzati rendelet tartalmaz rendelkezéseket az ideiglenes jelleggel végzett iparűzési adó vonatkozóan, ezeket 2021. január 1. napjától hatályon kívül kell helyezni.

**Részletes indokolás**

1.§ -hoz

A helyi adókról szóló 15/2017. (XI.24.) rendelet iparűzési adóra vonatkozó rendelkezéseit tartalmazza, az ideiglenes jelleggel végzett iparűzési adóra vonatkozó szabályozást helyezi hatályon kívül.

2.§-hoz

Hatályba léptető és hatályon kívül helyező rendelkezéseket tartalmaz.